CELEX: 32010D0211
Language: hu
Date: 2010-04-07 00:00:00
Title: 2010/211/: A Bizottság határozata ( 2010. április 7.) a 2008/855/EK határozatnak a németországi klasszikus sertéspestissel kapcsolatos járványügyi intézkedések tekintetében történő módosításáról (az értesítés a C(2010) 2061. számú dokumentummal történt) (EGT-vonatkozású szöveg)

9.4.2010   
            
            
               HU
            
            
               Az Európai Unió Hivatalos Lapja
            
            
               L 89/25
            
         A BIZOTTSÁG HATÁROZATA
   (2010. április 7.)
   a 2008/855/EK határozatnak a németországi klasszikus sertéspestissel kapcsolatos járványügyi intézkedések tekintetében történő módosításáról
   (az értesítés a C(2010) 2061. számú dokumentummal történt)
   (EGT-vonatkozású szöveg)
   (2010/211/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az egyes tagállamokban előforduló klasszikus sertéspestissel kapcsolatos járványügyi intézkedésekről szóló, 2008. november 3-i 2008/855/EK bizottsági határozat (3) járványügyi intézkedéseket ír elő az említett határozat mellékletében felsorolt tagállamokban, illetve régióikban előforduló klasszikus sertéspestissel kapcsolatban.
            
         
               (2)
            
            
               Németország tájékoztatta a Bizottságot a betegséggel kapcsolatban Észak-Rajna–Vesztfália és Rajna-vidék–Pfalz tartományok egyes területein a közelmúltban a vaddisznóállomány körében tapasztalt fejleményekről.
            
         
               (3)
            
            
               A tájékoztatás szerint a vaddisznók körében előforduló klasszikus sertéspestist az említett tartományok egyes területein felszámolták. Ennek megfelelően azokat a területeket, amelyeken javult a helyzet, törölni kell a 2008/855/EK határozat mellékletében szereplő listáról, valamint tekintetükben ezentúl nem kell alkalmazni az említett határozatban előírt intézkedéseket.
            
         
               (4)
            
            
               Az uniós jogszabályok átláthatósága érdekében a 2008/855/EK határozat mellékletében szereplő lista teljes Németországra vonatkozó részének helyébe e határozat mellékletének szövege lép.
            
         
               (5)
            
            
               A 2008/855/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/855/EK határozat mellékletének I. része 1. pontja helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. április 7-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 302., 2008.11.13., 19. o.
   
      MELLÉKLET
      
         „1.   Németország:
         
         A.   Rajna-vidék-Pfalz tartományban
         
                     a)
                  
                  
                     Altenkirchen és Neuwied körzet;
                  
               
                     b)
                  
                  
                     Westerwald körzetben: Bad Marienberg, Hachenburg, Ransbach-Baumbach, Rennerod, Selters, Wallmerod és Westerburg települések; Höhr-Grenzhausen település területe az A48-as autópályától északra, Montabaur település az A3-as autópályától északra, valamint Wirges település az A48-as és az A3-as autópályától északra;
                  
               
                     c)
                  
                  
                     Délnyugat-Pfalz körzetében: Thaleischweiler-Fröschen, Waldfischbach-Burgalben, Rodalben és Wallhalben települések. Kaiserslautern körzetben: Bruchmühlbach-Miesau településnek az A6-os autópályától délre fekvő része, valamint Kaiserslautern-Süd és Landstuhl települések;
                  
               
                     d)
                  
                  
                     Kaiserslautern városnak az A6-os autópályától délre fekvő része.
                  
               B.   Észak-Rajna-Vesztfália szövetségi államban
         
                     a)
                  
                  
                     Rhein-Sieg körzetben: Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg és Lohmar városok, valamint Neunkirchen-Seelscheid, Eitorf, Ruppichteroth, Windeck és Much települések;
                  
               
                     b)
                  
                  
                     Siegen-Wittgenstein körzetben: Kreuztal településen Krombach, Eichen, Fellinghausen, Osthelden, Junkernhees és Mittelhees helységek; Siegen város közigazgatási területén Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern és Eiserfeld helységek; Freudenberg, Neunkirchen és Burbach települések; Wilnsdorf településen Rinsdorf és Wilden helységek;
                  
               
                     c)
                  
                  
                     Olpe körzetben: Drolshagen város közigazgatási területén Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth és Buchhagen helységek; Olpe város közigazgatási területén Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen és Rüblinghausen helységek, valamint Wenden település;
                  
               
                     d)
                  
                  
                     Märkische körzetben: Halver, Kierspe és Meinerzhagen városok;
                  
               
                     e)
                  
                  
                     Remscheid város közigazgatási területén Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld és Bergisch Born helységek;
                  
               
                     f)
                  
                  
                     Köln és Bonn városok közigazgatási területén a Rajna folyó jobb partján elhelyezkedő települések;
                  
               
                     g)
                  
                  
                     Leverkusen város;
                  
               
                     h)
                  
                  
                     Rheinisch-Bergische körzet;
                  
               
                     i)
                  
                  
                     Oberbergische körzet.”